एक समय आईपीएल नीलामी की शान रहे युवराज और गेल की मांग में काफी कमी आई है और पंजाब की टीम ने इन दोनों को पिछले महीने हुई नीलामी में उनके आधार मूल्य पर खरीदा. युवराज का अंतिम एकादश में खेलना लगभग तय है, लेकिन यह देखना होगा कि टीम प्रबंधन गेल का सर्वश्रेष्ठ इस्तेमाल कैसे करता है क्योंकि उनके पास फिंच और मयंक अग्रवाल की फॉर्म में चल रही सलामी जोड़ी है. पंजाब की टीम के लिए लोकेश राहुल भी पारी का आगाज कर सकते हैं.